Document ID: 31996R2149

Uredba Komisije (ES) št. 2149/96
z dne 8. novembra 1996
o spremembi Uredbe (ES) št. 716/96 o sprejetju izjemnih ukrepov podpore trgu govejega mesa v Združenem kraljestvu
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 1997/96 [2], in zlasti člena 23 Uredbe,
ker Uredba Komisije (ES) št. 716/96 z dne 19. aprila 1996 [3], kakor je bila nazadnje spremenjena z Uredbo (ES) št. 1974/96 [4], dovoljuje nakup živali, ki so stare več kakor 30 mesecev in so bile na kmetijskih gospodarstvih v Združenem kraljestvu najmanj tri mesece z namenom, da se zakoljejo in uničijo; ker je treba glede na izkušnje, pridobljene z uporabo zadevnega klavnega režima, obdobje, v katerem morajo biti živali na kmetijskih gospodarstvih, podaljšati;
ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,
SPREJELA NASLEDNJO UREDBO:
Člen 1
V členu 1(1) Uredbe (ES) št. 716/96 se obdobje "treh mesecev" nadomesti s "šestimi meseci".
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se za živali, kupljene od tretjega ponedeljka po dnevu objave.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. novembra 1996

Labels: 18
17
6